ஆனால், எதையும் சரியாக அணுகி, வழிப்படுத்துவதன் மூலமாக பிற தரப்புகளின் குறைபாடுகளைக் களைய முற்படலாம். அவற்றை நெறிப்படுத்த முயற்சிக்கலாம். பிற தரப்புகள் சீராக இயங்குவதற்கு உதவலாம். அப்படிச் செய்ய வேணும். அதுவே இந்த நாட்டின் ஒற்றுமையை மேலும் பலப்படுத்தும். அரசாங்கத்தின் பொறுப்பும் அதுவே. சிங்களத்தரப்பினரின் பொறுப்பும் கடமையும் அதுவே. இந்த நாட்டிலே பெரும்பான்மையினராகவும் ஆட்சி அதிகாரத்தைக் கொண்டிருப்போராகவும் சிங்களத்தரப்பினரே இருப்பதால், அவர்களுக்கே இவற்றில் கூடுதலான பொறுப்புகள் உண்டு என்பதை மீளவும் அழுத்திச் சொல்கிறோம்.